
Käesoleva funktsionaalse arengukava I etapi dokumendi eesmärk on määratleda sihtasutus Tartu Ülikooli Kliinikumi (edaspidi Tartu Ülikooli Kliinikum) psühhiaatriakliiniku tervishoiuteenuste arengusuunad ja teenuste vajaduse mahud tulevikus ning nendest tulenev, personali- ja II etapi dokumendis ruumi ja taristuvajadus perioodiks 2026–2050. Funktsionaalse arengukava I etapi dokument on koostatud II etapi funktsionaalse arengukava dokumendi sisendina, kliiniku funktsionaalse ruumiprogrammi ja investeeringute kavandamisel ning lähtub tervishoiuteenuste osutamise arengusuundadest, piirkondlikust teenusevajadusest ja haiglavõrgu arengupõhimõtetest.
Psühhiaatriakliinik on Tartu Ülikooli Kliinikumi koosseisus tegutsev piirkondliku vastutusega ülikoolihaigla kliinik, mis osutab ambulatoorset, statsionaarset ja erakorralist psühhiaatrilist abi täiskasvanutele, lastele ja noorukitele. Lisaks akuut- ja üldpsühhiaatriale osutatakse spetsialiseeritud teenuseid sõltuvushäirete, söömishäirete ja unehäirete valdkonnas ning tagatakse ööpäevaringne vältimatu psühhiaatriline abi.
Lisaks ravitegevusele täidab psühhiaatriakliinik ülikoolihaiglale omaseid õppe-, teadus- ja arendusülesandeid, tagades arstide, residentide, õdede, psühholoogide ja teiste tervishoiutöötajate väljaõppe ning osaledes teadus- ja arendusprojektides. Seetõttu tuleb kliiniku arengut kavandades arvestada nii tervishoiuteenuste osutamise kui ka õppe- ja teadustöö vajadustega.
Funktsionaalse arengukava I etapi koostamisel on lähtutud Eesti tervishoiupoliitika arengusuundadest, haiglavõrgu arengukava põhimõtetest, Statistikaameti rahvastikuprognoosidest, Tervisekassa tervishoiustatistikast ning Tartu Ülikooli Kliinikumi arengukavast ja psühhiaatriakliiniku tegevusnäitajatest. Teenusevajaduse prognoosimisel on arvestatud piirkonna demograafilisi muutusi, vaimse tervise teenuste kasvavat vajadust, ambulatoorse ja kogukonnapõhise ravi arengut ning piirkondliku haigla rolli suurenemist keerukamate ja suuremat ressurssi vajavate patsientide ravis.
Funktsionaalsete arengukavade eesmärk on tagada, et psühhiaatriakliiniku tulevane ruumilahendus toetaks kvaliteetse, patsiendikeskse ja taastumisele suunatud ravi osutamist, vastaks patsiendi- ja tööohutuse nõuetele ning võimaldaks teenuste paindlikku arengut muutuvatele tervishoiuvajadustele vastavalt.

Vastavalt haiglavõrgu arengukava  (Allikas: Vabariigi Valitsuse määrus https://delta.sm.ee/dhs/n/document/5e2e6dba-820c-4f76-a255-0b9e00aa7ab8) põhimõtetele kuulub Tartu Ülikooli Kliinikum Eesti piirkondlike haiglate hulka ning osutab kõrgeima etapi tervishoiuteenuseid oma vastutuspiirkonna elanikele. Psühhiaatriakliiniku teeninduspiirkonda kuuluvad Tartu, Jõgeva, Põlva, Valga, Võru, Ida-Viru, Lääne-Viru, Järva ja Viljandi maakond. Lisaks osutatakse mitmete erialade, sealhulgas söömishäirete, unehäirete ning sõltuvushäirete valdkonnas spetsialiseeritud teenuseid patsientidele üle kogu Eesti.
Vastavalt haiglavõrgu arengukavale 2040 (Allikas: Vabariigi Valitsuse korraldus „Haiglavõrgu arengusuundade aastaks 2040“ heakskiitmine-Riigi Teataja        Inimkeskne ja integreeritud haiglavõrk - IV Raport - EST.pdf) on Tartu Ülikooli Kliinikumi vastutuspiirkond toodud joonisel 1.
[image: ]Joonis 1. Haiglasüsteemi struktuur 2040

Käesolevas funktsionaalse arengukava I etapi dokumendis kasutatud rahvastikuprognoos põhineb Statistikaameti 17. juuni 2026. aasta andmetel. Prognoosi kohaselt väheneb Tartu Ülikooli Kliinikumi vastutuspiirkonna rahvaarv 2026. aasta 535 188 elanikult 485 217 elanikuni aastaks 2050 ehk ligikaudu 9,3%. Rahvastiku vähenemine ei ole piirkonniti ühesugune. Tartu maakonnas prognoositakse elanike arvu kasvu, samas kui enamikus ülejäänud maakondades jätkub rahvastiku vähenemine. 
Tabel 1. Rahvastikuprognoos Tartu Ülikooli Kliinikumi vastutuspiirkonnas
	Rahvastikuprognoos TÜ Kliinikumi vastutuspiirkonnas

	
	2026
	2030
	2040
	2050

	Elanike arv
	535 188
	528 592
	506 366
	485  217

	Laste arv
	108 504
	101 132
	87 218
	86 960

	Täiskasvanute arv
	426 684
	427 460
	419 154
	398 262


Allikas: Tartu Ülikooli Kliinikumi psühhiaatriakliinik, 2026
Rahvastiku üldise vähenemise kõrval muutub oluliselt elanikkonna vanuseline struktuur. Tööealise elanikkonna osakaal väheneb ning suureneb eakate osakaal, mis mõjutab tervishoiuteenuste vajadust tervikuna. Psühhiaatrilise abi vajadust ei määra üksnes elanike arv, vaid üha enam elanikkonna vananemine ja sellest tulenevad psüühikahäired, kestvate,  vaimse tervise probleemide vähenenud märgistatus ja inimeste sagedasem abiotsimine, psüühikahäirete sagenemine laste- ja noorukite seas (erinevatel põhjustel, s.h ka parem varane diagnostika) ning raskete psüühikahäiretega patsientide pikem elulemus.
Viimastel aastatel on kasvanud ambulatoorse psühhiaatrilise abi ja vaimse tervise õendusteenuste roll ning suurenenud erakorralise psühhiaatrilise abi maht. Võimalusel viiakse teenuseid üle  päevaravi vormi ravi ja lisanduvad  kogukonnapõhised  rehabilitatsiooniteenused. Aastaid on olnud katmata nõudlus sõltuvusravi teenuste järele.
Piirkondliku ülikoolihaiglana osutab Tartu Ülikooli Kliinikumi psühhiaatriakliinik lisaks tavapärasele vastuvõtupiirkonna raviteenustele ka suuremat kompetentsi nõudvaid tervishoiuteenuseid, mille osutamine ei ole otstarbekas keskhaiglates ja nendes üldhaiglates mis omavad statsionaarse psühhiaatrilise abi tegevusluba: näiteks statsionaarne laste- ja noorukitepsühhiaatria, söömishäirete statsionaarne ravi ja keerukamad sõltuvusravi patsiendid. On ilmne, et haiglatevahelisel tööjaotusel hakkab tulevikus hakkab kõrget spetsialiseerumist vajavate teenuste osas olema suurem tähendus Tervisekassa lepingutes. Tartu Ülikooli Kliinikumi psühhiaatriakliiniku roll arstiüliõpilaste ja residentide koolitamisel, õdede ja psühholoogide praktikabaasina eeldab nii piisava kliinilise pädevuse kui eriala-spetsiifilise ravitegevuse mahtude olemasolu.

Tabel 2. Vastutuspiirkonna elanike arvu prognoos maakondade kaupa 2050 aastaks
	
	2026
	2030
	2040
	2050

	Tartu maakond
	164 825
	165 076
	168 132
	171 923

	Jõgeva maakond
	26 526
	25 908
	23 515
	21 239

	Põlva maakond
	23 223
	22 832
	21 241
	19 766

	Valga maakond
	27 034
	26 556
	24 584
	22 668

	Võru maakond
	33 191
	32 617
	30 388
	28 126

	Ida-Viru maakond
	127 909
	125 405
	115 699
	105 704

	Lääne-Viru maakond
	58 309
	57 456
	54 524
	51 697

	Järva maakond
	29 573
	28 828
	26 771
	24 856

	Viljandi maakond
	44 598
	43 914
	41 512
	39 238

	Kokku
	535 188
	528 592
	506 366
	485 217



Allikas: Statistikaamet,2026

Tartu Ülikooli Kliinikumi psühhiaatriakliinikus osutatakse kõiki peamisi psühhiaatrilisi tervishoiuteenuseid, nii ambulatoorset, statsionaarset kui ka päevaravi. Psühhiaatriakliiniku keskuste ja osakondade struktuur vastab piirkondliku kõrgema etapi psühhiaatrilise raviasutuse profiilile, tagades erinevate vanuserühmade ja psühhiaatriliste probleemidega patsientide tervikliku käsitluse. Arvestatud on ka ülikoolihaigla funktsiooni – õppe ja teadustegevus psühhiaatria erialal Eestis.
Akuutpsühhiaatria keskuses osutatakse vältimatut ja erakorralist psühhiaatrilist ravi ning valdav enamus keskuse patsientidest on ravil tahtest olenematu raviotsusega (edaspidi lühend TOR). Üldpsühhiaatria keskuse üldpsühhiaatria osakond pakub mittepsühhootiliste kriiside statsionaarset ravi; viimaste aastatega on seal suurenenud TOR ravi osakaal ja osakond on omandamas mittepsühhootiliste akuutravi juhtudekeskuse profiili. Üldpsühhiaatria keskuses on söömishäirete osakond, mis osutab spetsialiseeritud ravi söömishäiretega patsientidele kogu Eestist ning unehäirete osakond mis tegeleb unehäirete diagnostika ja raviga.
Laste ja noorukite vaimse tervise keskus pakub nii ambulatoorset kui ka statsionaarset ravi lastele ja noorukitele. Sõltuvushäirete keskus osutab ambulatoorset, statsionaarset ja päevastatsionaaris toimuvat ravi sõltuvushäiretega patsientidele üle Eesti.
Ambulatoorse psühhiaatria keskuses koosseisus töötab ööpäevaringselt valvetuba, mis tagab erakorralist abi vajavate juhtude konsulteerimise ja üha rohkem ka telefonikonsultatsioone. Lähitulevikus oleme ette näinud eraldi vastuvõtuosakonna moodustamise, mis tagab erakorralise ja konsultatiivse abi ning patsiendi esmase jälgimise; see osakond hakkab olema iseseisev üksus. Põhiosa ambulatoorse psühhiaatria keskuse tööst on psühhiaatrite, vaimse tervise õdede ja psühholoogide ambulatoorsed plaanilised vastuvõtud, patsientide jälgimine ja uuringud. Osa teenustest, eelkõige vaimse tervise õdede vastuvõtud, on üha tihedamalt integreeritud Tartu linna perearstikeskustesse, toetades kogukonnapõhist ja kergemini ligipääsetavat vaimse tervise abi. Rajamisel on suurem päevaravi osakond, mis võimaldab suurendada psühhoterapeutiliste sekkumiste (näiteks DKT-päevaraviteenus), neuro-modulatsioonravi teenuste mahtu ja pikaaegset jälgimist vajavate patsientide (näiteks depooravi) tingimusi.
Erakorralise abi edasiarendamisel tuleks 24/7 vastuvõtuosakonda käsitleda psühhiaatrilise kriisikeskusena, kus toimuvad triaaž, suitsiidi- ja vägivallariski ning üldseisundi hindamine, ägeda psühhoosi ja mania diagnostika, kriisisekkumine ning sotsiaalse olukorra hindamine. Vajalik on lühiajalise, näiteks 24–48-tunnise hindamise ja jälgimise võimekus. Erakorraline pöördumine ei pea automaatselt tähendama statsionaarset hospitaliseerimist: pärast seisundi stabiliseerimist peab olema võimalik suunata patsient intensiivsele ambulatoorsele jälgimisele või mobiilse meeskonna toetusele.
Olemasolev funktsionaalne struktuur katab kogu psühhiaatrilise raviteekonna alates e-konsultatsioonidest, esmasest pöördumisest ja raviplaani koostamisest ja  erakorralisest abist statsionaarsete raviteenusteni. Psühhiaatriakliiniku teenuste korraldus põhineb eri ravivormide omavahelisel seotusel. Ambulatoorne ravi, päevastatsionaar, statsionaarne ravi ning erakorraline psühhiaatriline abi moodustavad ühtse ravisüsteemi, mille eesmärk on tagada patsiendile tema vajadustele vastav abi õigel ajal ja sobivas ravikeskkonnas. Selline töökorraldus võimaldab kasutada haigla ressursse paindlikult, toetab ravijärjepidevust ning loob eeldused kvaliteetse ja patsiendikeskse psühhiaatrilise abi osutamiseks kogu vastutuspiirkonnas.
Kliiniku edasises arengus on otstarbekas käsitleda psühhiaatriakliinikut regionaalse vaimse tervise kompetentsi- ja ravikeskusena, kus statsionaarne ravi on üks osa terviklikust teenusevõrgust. Haiglaravi, kriisiabi, ambulatoorne ja päevastatsionaarne ravi, mobiilne abi ning sotsiaal- ja rehabilitatsioonitugi peavad moodustama omavahel seotud raviteekonna. Selline mudel toetab taastumisele suunatud, patsiendi tavapärase elu ja kogukonnaga seotud ning võimalikult vähe piiravat ravi.
Tartu Ülikooli Kliinikumi psühhiaatriakliinik osutab laiapõhjalisi vaimse tervise teenuseid, hõlmates ambulatoorset, statsionaarset ja erakorralist psühhiaatrilist abi nii täiskasvanutele kui ka lastele ja noorukitele. Lisaks osutatakse spetsialiseeritud teenuseid söömishäirete, unehäirete ja sõltuvushäirete valdkonnas. Kliinikul on ülikoolihaigla funktsioon – õppe ja teadustegevus psühhiaatria erialal Eestis.

2.1. Ambulatoorne ravitöö
Ambulatoorsete teenuste mahud kasvavad ning nende osakaal tervishoiuteenuste osutamisel suureneb. Psühholoogiliste uuringute maht on suur – näiteks teostati 2025. aastal 1587 kognitiivsete funktsioonide uuringut ja 404 isiksuseuuringut. Arvestades ambulatoorsete teenuste kasvavat osakaalu ja suurenevaid töömahte, tuleb kliiniku edasises arengus tagada piisav vastuvõtu-, diagnostika- ja raviruumide võimekus ning paindlikkus teenuste mahu edasiseks suurenemiseks. Teenuste mahtude kasv ning vajadus kvaliteetse diagnostika, nõustamise ja ravi järele suurendavad nõudlust kaasaegsete ja funktsionaalsete ambulatoorsete raviruumide järele. Kliiniku ruumivajaduse seisukohalt on määrava tähtsusega statsionaarse ravi mahud, ambulatoorsete vastuvõttude arv ning erakorralise psühhiaatrilise abi osutamine.
Tabel 5. Ambulatoorse töö mahud Kliinikumi psühhiaatriakliinikus aastatel 2019-2025
	AMBULATOORNE RAVI
	2019
	2020
	2021
	2022
	2023
	2024
	2025

	Arsti töö
	Arsti vastuvõtud (sh tasulised)
	31 462
	32 545
	34 038
	27 980
	27 761
	26 235
	26 888

	
	sh kontaktvastuvõtud
	31 465
	22 004
	22 793
	20 923
	22 137
	21 245
	21 059

	
	sh kaugvastuvõtud
	6
	10 541
	11 245
	7057
	5624
	4990
	5829

	
	Arsti tasulised vastuvõtud
	410
	291
	366
	393
	328
	321
	217

	
	E-konsultatsioonid
	76
	209
	296
	634
	1063
	1626
	2136

	Õe/ämmaemanda töö
	Õe/ämmaemanda vastuvõtud
	9534
	10 033
	13 353
	18 241
	23 027
	25 861
	23 714

	
	sh kontaktvastuvõtud
	9534
	8312
	11 011
	16 428
	20 649
	22 661
	20 429

	
	sh kaugvastuvõtud
	0
	1721
	2342
	1813
	2378
	3200
	3285


Allikas: Tartu Ülikooli Kliinikumi psühhiaatriakliinik, 2026

Joonis 3.Ambulatoorne ravijärjekord aastatel 2024 -2026 kuude kaupa

Joonis 4. Ambulatoorsete patsientide ooteaja pikkus aastatel 2024-2026 kuude kaupa
2.2. Päevastatsionaarne ravitöö
Päevastatsionaaris osutatavad teenused on seni oma mahult tagasihoidlikud. Samas on päevastatsionaari teenuse arendamiseks on piirkonnas selge vajadus.
Teenus võimaldaks pakkuda intensiivset ravi ja taastumistuge patsientidele, kes ei vaja ööpäevaringset haiglaravi, aidates seeläbi vähendada survet statsionaarsetele ravikohtadele, eelkõige linna ja lähivaldade elanike vajaduste katmisel. Seni on päevastatsionaari teenuse laiemat arendamist pidurdanud märkimisväärne ruumipuudus.

Tabel 6. Päevastatsionaaris osutatud teenuste arv psühhiaatriakliinikus aastatel 2019-2025.

	PÄEVARAVI
	2019
	2020
	2021
	2022
	2023
	2024
	2025

	Ravitöö
	Ravitud haigete arv kliinikus
	75
	17
	1
	11
	76
	70
	61

	
	Ravipäevade arv
	931
	157
	4
	116
	1051
	1049
	1024



Allikas: Tartu Ülikooli Kliinikumi psühhiaatriakliinik, 2026

2.3. Statsionaarne ravitöö
Psühhiaatriakliiniku statsionaarne ravivõimekus on kokku 125 voodikohta, mis jagunevad järgmiste struktuuriüksuste vahel.


Tabel 3. Psühhiaatriakliiniku struktuuriüksuste voodikohtade arvud aasta 2025
	Struktuuriüksus
	Voodikohtade arv

	Laste ja noorukite vaimse tervise keskus – lasteosakond
	12

	Laste ja noorukite vaimse tervise keskus – noorukite osakond
	13

	Üldpsühhiaatria keskus – üldpsühhiaatria osakond
	37

	Üldpsühhiaatria keskus – söömishäirete osakond
	12

	Üldpsühhiaatria keskus – unehäirete osakond
	1

	Sõltuvushäirete keskus
	15

	Akuutpsühhiaatria keskus
	35

	Kokku
	125 



Allikas: Tartu Ülikooli Kliinikumi psühhiaatriakliinik, 2026


Tabel 4. Statsionaarse ravi näitajad 2019 -  2025 
	HAIGLARAVI
	2019
	2020
	2021
	2022
	2023
	2024
	2025

	Voodiressursi kasutus (kalendriaastal)
	Keskmine voodite arv Voodihõive (%)
	100,2
	99,2
	102,0
	102,1
	103,0
	105,3
	113,1

	
	
	85,3
	79,2
	75,6
	84,6
	85,8
	86,2
	84,2

	Ravitöö                                (kliinikus ravitud haiged, kalendriaastal lõppenud HJ)
	Ravitud haigete arv kliinikus
	2048
	1950
	1981
	2200
	2293
	2377
	2384

	
	sh välja kirjutatud (koju)
	2004
	1911
	1950
	2170
	2267
	2343
	2365

	
	sh teise haiglasse üle viidud
	30
	22
	15
	12
	8
	12
	4

	
	sh suri
	0
	2
	0
	2
	1
	1
	1

	
	Voodipäevade arv
	31 654
	28 391
	28 578
	31 215
	32 437
	33 261
	34 661

	
	Keskmine ravikestus
	15,5
	14,6
	14,4
	14,2
	14,1
	14,0
	14,5

	
	Letaalsus (%)
	0,0
	0,1
	0,0
	0,1
	0,0
	0,0
	0,0



Allikas: Tartu Ülikooli Kliinikumi psühhiaatriakliinik, 2026
Statsionaarsete osakondade voodihõive on viimase kolme aasta jooksul püsinud suuremates osakondades üle 80%, mis viitab olemasolevate ravipindade intensiivsele kasutusele ning püsivale vajadusele statsionaarse psühhiaatrilise abi järele.















Joonis 2. Voodihõive psühhiaatriakliiniku osakondades aastatel 2023-2025

Allikas: Tartu Ülikooli Kliinikumi psühhiaatriakliinik, 2026

3. [bookmark: _Toc236308897][bookmark: _Toc236309176][bookmark: _Toc236309235][bookmark: _Toc236309294][bookmark: _Toc236312827][bookmark: _Toc236317510][bookmark: _Toc236317569][bookmark: _Toc236317629][bookmark: _Toc236317850][bookmark: _Toc236317910][bookmark: _Toc236318797][bookmark: _Toc236318854][bookmark: _Toc236308899][bookmark: _Toc236309178][bookmark: _Toc236309237][bookmark: _Toc236309296][bookmark: _Toc236312828][bookmark: _Toc236317511][bookmark: _Toc236317570][bookmark: _Toc236317630][bookmark: _Toc236317851][bookmark: _Toc236317911][bookmark: _Toc236318798][bookmark: _Toc236318855][bookmark: _Toc236308900][bookmark: _Toc236309179][bookmark: _Toc236309238][bookmark: _Toc236309297][bookmark: _Toc236312829][bookmark: _Toc236317512][bookmark: _Toc236317571][bookmark: _Toc236317631][bookmark: _Toc236317852][bookmark: _Toc236317912][bookmark: _Toc236318799][bookmark: _Toc236318856][bookmark: _Toc236308916][bookmark: _Toc236309195][bookmark: _Toc236309254][bookmark: _Toc236309313][bookmark: _Toc236312845][bookmark: _Toc236317528][bookmark: _Toc236317587][bookmark: _Toc236317647][bookmark: _Toc236317868][bookmark: _Toc236317928][bookmark: _Toc236318815][bookmark: _Toc236318872][bookmark: _Toc236308917][bookmark: _Toc236309196][bookmark: _Toc236309255][bookmark: _Toc236309314][bookmark: _Toc236312846][bookmark: _Toc236317529][bookmark: _Toc236317588][bookmark: _Toc236317648][bookmark: _Toc236317869][bookmark: _Toc236317929][bookmark: _Toc236318816][bookmark: _Toc236318873][bookmark: _Toc236308942][bookmark: _Toc236309221][bookmark: _Toc236309280][bookmark: _Toc236309339][bookmark: _Toc236312871][bookmark: _Toc236317554][bookmark: _Toc236317613][bookmark: _Toc236317673][bookmark: _Toc236317894][bookmark: _Toc236317954][bookmark: _Toc236318841][bookmark: _Toc236318898][bookmark: _Toc236308943][bookmark: _Toc236309222][bookmark: _Toc236309281][bookmark: _Toc236309340][bookmark: _Toc236312872][bookmark: _Toc236317555][bookmark: _Toc236317614][bookmark: _Toc236317674][bookmark: _Toc236317895][bookmark: _Toc236317955][bookmark: _Toc236318842][bookmark: _Toc236318899]Ravimahtude planeerimine
Tartu Ülikooli Kliinikumi psühhiaatriakliiniku teenusevajaduse prognoosimisel on arvestatud tervishoiupoliitika üldisi arengusuundi, piirkonna rahvastikunäitajaid (vähenemine aastaks 2040 5,6%), senist rahuldamata nõudlust, viimaste aastate tervishoiustatistikat ning psühhiaatrilise abi osutamist reguleerivaid õigusakte.
Tervishoiupoliitika arengusuundade kohaselt suureneb vaimse tervise teenuste kättesaadavuse vajadus ning kasvab ambulatoorse ja kogukonnapõhise abi roll. Varasemate prognooside alusel võib üleriigiliselt eeldada ambulatoorse psühhiaatrilise abi kättesaadavuse kasvu aastaks 2030 ligikaudu 25% ja aastaks 2040 ligikaudu 42%. Tartu Ülikooli psühhiaatriakliiniku prognoosis võib arvestada vastutuspiirkonna rahvastiku kerget vähenemist, kuid lähipiirkonnas (Tartu-, Põlva- ja Jõgevamaa) elanikkond prognoosi järgi eriti ei muutu. Elanikkonna vananemine lisab vajadust vaimse tervise abi järele, Senine rahuldamata nõudlus paistab välja ambulatoorse ravi järjekordadest, mis on püsivalt üle 60 päeva ja see lisab vajadust teenuste arvu suurendamiseks tulevikus. Astmelise abi süsteemi järkjärguline areng võib vähendada pikapeale (kahekümne aasta perspektiivis) vajadust spetsialiseeritud abi järele, kuid esialgu võib suureneda teadvustatud nõudlus spetsialiseeritud psühhiaatrilise abi järele.
[bookmark: _Toc236317012][bookmark: _Toc236317957][bookmark: _Toc237249292]3.1.Ambulatoorse ravitöö planeerimine 
Eelmise punkti alusel võib psühhiaatri vastuvõttude osas võib prognoosida teenusemahu püsimist ligikaudu praegusel tasemel või mõõdukat kuni 10% kasvu aastaks 2050. Teenusevajadust mõjutavad ühelt poolt piirkonna rahvastiku püsimine ja astmelise abi arenemine, teiselt poolt aga praegune rahuldamata nõudlus ning keerukamate juhtumite koondumine eriarstiabi tasandile ja Tartusse. Eelpooltoodud prognoos on pigem ala- kui ülehindav.
Ambulatoorse ravi arendamisel on oluline luua lisaks tavapärastele vastuvõttudele intensiivse ambulatoorse ravi raviteekond. Selle raames võib patsient saada piiratud ajaperioodil mitu kontakti nädalas psühhiaatri, vaimse tervise õe, kliinilise psühholoogi, sotsiaaltöötaja või teiste meeskonnaliikmetega. Ravi intensiivsust peab olema võimalik paindlikult muuta raviteekonnal ambulatoorne ravi – intensiivne ambulatoorne ravi – päevastatsionaar – statsionaar vastavalt patsiendi seisundile. 
Vaimse tervise õdede vastuvõttude vajadus kasvab eeldatavasti kiiremini kui psühhiaatrite vastuvõttude vajadus. Prognoosi kohaselt võib vaimse tervise õe vastuvõttude arv suureneda ligikaudu 30% aastaks 2040 ja kuni 50% aastaks 2050. Kasvu mõjutavad nagu psühhiaatrite vastuvõttude korralgi astmelise abi rakendumine, õendusvastuvõttude rolli suurenemine patsiendi jälgimisel ning osa vaimse tervise teenuste liikumine esmatasandile ja perearstikeskustesse.
Tabel 7. Ambulatoorsete vastuvõttude prognoosi aluseks olevad kaalutlused
	Teenus
	2030
	2040
	2050

	Psühhiaatri ambulatoorsed vastuvõtud.
	Senise taseme säilimine või mõõdukas kasv.
	Mõõdukas kasv.
	Kuni 10% kasv võrreldes 2025. aastaga.

	Vaimse tervise õe vastuvõtud.
	Mõõdukas kasv.
	Kuni 30% kasv võrreldes 2025. aastaga.
	Kuni 50% kasv võrreldes 2025. aastaga.

Tabel 8. Mahtude prognoos ambulatoorsete vastuvõttude osas aastatel 2030, 2040 ja 2050
	
	2030
	2040
	2050

	Arsti vastuvõtud 
	27 000
	28 700
	29 580

	E-konsultatsioonid
	4000
	5000
	6000

	Õe vastuvõtud
	26 000
	30 900
	35 580

[bookmark: _Toc236317958][bookmark: _Toc236317013][bookmark: _Toc237249293]3.2. Päevastatsionaarse ravitöö vajadus
Päevastatsionaarse ravi vajadus on praegu suuresti katmata, eelkõige senise ruumipuuduse tõttu. Samas on päevastatsionaar psühhiaatrilises ravis oluline vaheaste ambulatoorse ja ööpäevaringse statsionaarse ravi vahel. Patsientidele, kelle seisund eeldab regulaarset või intensiivset ravi, protseduuride läbiviimist ja ravijärgset jälgimist, kuid kes ei vaja ööpäevaringset haiglaravi, on päevastatsionaar põhjendatud ja ressursisäästlik ravivorm. Selle arendamine võimaldab kasutada statsionaarset voodifondi eelkõige nende patsientide raviks, kelle seisund nõuab ööpäevaringset jälgimist ja haiglakeskkonda.
Laste- ja noorukite psühhiaatrias on vajalik ligikaudu 10-kohalise päevastatsionaari väljaarendamine. Päevastatsionaar võimaldab pakkuda intensiivsemat diagnostikat, ravi ja terapeutilisi sekkumisi olukordades, kus ambulatoorne ravi ei ole piisav, kuid lapse või nooruki ööpäevaringne hospitaliseerimine ei ole vajalik. Ravivormi oluline eelis on võimalus säilitada patsiendi seotus tavapärase elu-, pere- ja võimaluse korral ka koolikeskkonnaga.
Täiskasvanute psühhiaatrias on päevastatsionaar vajalik nii pikaajalist ja regulaarset jälgimist vajavate patsientide raviks kui ka järjest laienevate protseduuripõhiste ja intensiivsete ambulatoorsete ravimeetodite rakendamiseks. Päevastatsionaarses vormis on võimalik korraldada muu hulgas depooravi vajavate patsientide jälgimist, elektrokonvulsiivse ravi (EKR) toetusravi, korduvat transkraniaalset magnetstimulatsiooni (rTMS), transkraniaalset alalisvoolustimulatsiooni (tDCS), ketamiinravi ning teisi tulevikus kasutusele võetavaid neuromodulatsiooni- ja bioloogilise ravi meetodeid. Samuti sobib päevastatsionaar struktureeritud ja intensiivset ravi vajavatele patsientidele, sealhulgas ebastabiilse isiksusehäire, söömishäirete ja sõltuvushäirete korral.
Psühhiaatrilise ravi arengusuundi arvestades tuleb päevastatsionaari käsitleda tulevikus senisest olulisema ravivormina. Uute ravimeetodite kasutuselevõtt suurendab nende patsientide hulka, kes vajavad ravi või protseduuri läbiviimiseks haigla infrastruktuuri ja tervishoiutöötajate jälgimist, kuid mitte ööpäevaringset hospitaliseerimist. Päevastatsionaari piisav võimekus võimaldab valida patsiendi seisundile vastava vähima vajaliku intensiivsusega ravivormi, parandada statsionaarse voodifondi kasutamist ning vähendada põhjendamatut ööpäevaringse haiglaravi kasutamist, mis on ravivormidest kõige ressursimahukam.
Päevastatsionaari ei ole otstarbekas kavandada ühe üldise teenusena, vaid mitme diagnoosi- ja ravivajaduspõhise programmina. Võimalikud programmid hõlmavad meeleolu- ja ärevushäireid, psühhoosi esmasepisoodi, söömishäireid, sõltuvushäireid, noorukite ravi, emotsiooniregulatsiooni ja isiksushäirete käsitlust, neuropsühhiaatriat ning vajaduse korral eakate programme. Päevastatsionaar peab olema sisuliselt aktiivne terapeutiline ravivorm, mis pakub patsiendile reaalset alternatiivi ööpäevaringsele haiglaravile.
Tabel 9. Päevastatsionaari voodikohtade arvu prognoos aastani 2050.
	
	2030
	2040
	2050

	Lastepsühhiaatria
	10
	15
	15

	Täiskasvanute psühhiaatria
	24
	34
	44

[bookmark: _Toc236317015][bookmark: _Toc236317960][bookmark: _Toc237249294]3.3. Statsionaarse ravi ja voodikohtade vajadus
Varasemates tervishoiuteenuste prognoosides on eeldatud statsionaarse psühhiaatrilise ravi üldist vähenemist, kuid piirkondlike haiglate puhul toimub vastupidine areng vastavalt haiglavõrgu arengukavale 2040. Kui keerukamad ja erakorralisemad psühhiaatrilised ravijuhud koonduvad Tartusse, suureneb Tartu Ülikooli Kliinikumi psühhiaatriakliiniku statsionaarse ravi vajadus, eriti tahtest olenematu ravi osas.
Voodikohtade vajadust mõjutavad elanikkonna vananemine, nooremaealiste vaimse tervise probleemide sagenemine, illegaalsete ainete tarvitamisega seotud ägedate segasusseisundite sagenemine, tahtest olenematu ravi koondumine piirkondlikesse haiglatesse ning nõuded patsiendi vabaduste piiramise põhjendatusele ja turvalisele ravikeskkonnale. Kõikides lähiriikides on viimase kümnekonna aasta vältel akuutravi vajadus suurenenud, tõenäoliselt on üks suuremaid mõjureid siin uimastite kasutamise suurenemine elanikkonnas, eriti noorte seas – nad toovad pikaaegsel kasutamisel kaasa agressiivsete tüüpi käitumishäireid ja suurendavad psühhoosi haigestumise riski. Siit ka suurem vajadus erakorralist abi osutavate (akuut)psühhiaatria voodite järele.
Tabel 10. Voodikohtade vajadus erialade kaupa
	Voodite vajadus erialade kaupa
	2025
	2030
	2040
	2050

	Akuutpsühhiaatria
	50
	54
	64
	70

	Üldpsühhiaatria
	23
	26
	29
	33

	Söömishäirete ravi
	12
	13
	15
	17

	Sõltuvushäirete ravi
	15
	17
	23
	30

	Erakorralise psühhiaatrilise vastuvõtu osakond
	–
	12
	14
	17

	Laste ja noorukite vaimse tervise keskus
	25
	25
	25
	25

	Voodite koguvajadus
	125
	147
	170
	192 

Akuutpsühhiaatria voodivajadus suureneb prognoosi kohaselt igal kümnendil ligikaudu 10%, jõudes 50 voodikohalt 2025. aastal 70 voodikohani 2050. aastal. Kasvu põhjuseks on eelkõige erakorraliste seisundite, tahtest olenematu ravi ning keerukamate juhtude koondumine piirkondlikku haiglasse.
Üldpsühhiaatria voodivajadus sõltub oluliselt astmelise abi alumiste tasandite arengust. Kui ambulatoorne ja kogukonnapõhine abi ei arene piisavalt kiiresti, suureneb statsionaarse üldpsühhiaatria vajadus sarnaselt akuutpsühhiaatriale. Käesolevas prognoosis on arvestatud mõõduka kasvuga, 23 voodikohalt 33 voodikohani aastaks 2050. Tuleb arvestada ka ülikoolihaigla funktsiooni; s.o. erinevate psüühikahäirete ravimise kompetentsi arendamist. Tuleb silmas pidada ka asjaolu, et hetke keskmine haiglaravil viibimine (viimased aastad on see Tartu Ülikooli psühhiaatriakliinikus olnud 14 päeva) on psühhiaatria erisust arvestades suhteliselt lühike ja pigem tuleks patsiente ravikvaliteedi huvides sees hoida mõnevõrra kauem.
Nii akuutravi kui üldpsühhiaatria poolel suureneb vanemaealiste patsientide hulk; nende hospitaliseerimise vajadus sõltub muuhulgas sotsiaalhoolekande teenuste kättesaadavusest ja võimekusest. Vanemaealised patsiendid vajavad patsiendiohutust ja kehalise tervise vajadusi silmas pidades eraldi osakonda.
Piirkondliku ülikoolihaigla tasandil tuleb arvestada ka patsientidega, kelle psühhiaatriline seisund eeldab samaaegselt tugevdatud somaatilist jälgimis- ja kiire reageerimise võimekust. Psühhiaatrilise-somaatilise profiiliga voodid või eraldi funktsionaalne üksus peaks olema tihedalt seotud Kliinikumi somaatiliste erialadega. See on eriti oluline eakate, neuropsühhiaatriliste ning mitme kaasuva haigusega patsientide käsitluses.
Söömishäirete ravi vajadus on kasvutrendis ning prognoosi kohaselt suureneb voodivajadus ligikaudu 10% dekaadi kohta lähtudes läänemaailma kogemusest. Sõltuvushäirete ravi vajadus kasvab samuti, tulenevalt nii rahuldamata nõudlusest kui ka sõltuvushäirete levimuse suurenemisest.
Erakorralise psühhiaatrilise vastuvõtu osakonna voodivajadus kujuneb eelkõige 24/7 abi vajavate patsientide hulga alusel. Vajadust mõjutavad nii nooremaealiste vaimse tervise probleemide sagenemine kui ka vanemaealiste ägedate segasusseisundite kasv.
Laste ja noorukite vaimse tervise keskuse voodivajadus prognoositakse püsima 25 voodikohal. Kuigi laste arv piirkonnas võib väheneda, tasakaalustab seda vaimse tervise probleemide esinemissageduse suurenemine ja käitumishäiretega noorte arvu kasv. Haja-asustusest tulenev teenuse kättesaadavuse probleem ning puuduv turva- ja ravikodude võrgustik.
Kokkuvõttes suureneb Tartu Ülikooli Kliinikumi psühhiaatriakliiniku planeeritav voodivajadus 125 voodikohalt 2025. aastal 147 voodikohani 2030. aastal, 170 voodikohani 2040. aastal ja 192 voodikohani 2050. aastal. Prognoos toetab vajadust kavandada kliinikule paindlik ja tulevikukindel ruumilahendus, mis võimaldab kohaneda tervishoiusüsteemi arengute ja muutuvate ravivajadustega. Taristu peab toetama teenuste arengut ning võimaldama ruumide ümberprofileerimist ja funktsioonide muutmist vastavalt tulevastele vajadustele, tagades nii statsionaarse ravi mahu kasvu kui ka teiste ravivormide arenguvõimalused. Ülaltoodud prognoos on konservatiivne, sest vastutuspiirkonna teenindamiseks on vajalik 193 voodikohta juba praegu, kui arvestada Eesti keskmisena Eurostatile antud andmeid 47 voodikohta 100 000 elaniku kohta. Allikas:https://ec.europa.eu/eurostat/web/products-eurostat-news/-/edn-20201009-1?utm_source
Oleme seniselt kirjeldanud psühhiaatrilist statsionaarset ravi jaotatuna akuutpsühhiaatriaks ja üldpsühhiaatriaks, mis ei pruugi tulevikus enam täielikult kirjeldada patsientide tegelikku ravivajadust ega ravitöö tänast korraldust. Mõlemas üksuses ravitakse raske psüühilise seisundiga patsiente, sealhulgas erakorraliselt hospitaliseeritud ja tahtest olenematul ravil viibivaid patsiente. Seetõttu ei ole patsiendi suunamisel sobivasse ravikeskkonda määrav üksnes diagnoos või senine struktuuriüksuse nimetus, vaid eelkõige patsiendi seisundi raskusaste, riskiprofiil, vajalik ravirežiim ning sellest tulenevad jälgimis-, personali- ja ravikeskkonnanõuded.
Statsionaarse ravi tulevasel korraldamisel on otstarbekas lähtuda patsiendi ravivajadusest ja vajalikust ravirežiimist. Eristada tuleb patsiente, kes vajavad kõrgendatud turvalisusega keskkonda, intensiivset jälgimist ja suuremat personaliressurssi, ning patsiente, kelle seisund võib olla kliiniliselt sama raske, kuid kelle ravi saab toimuda vähem piiravas ja enam tavapärast haiglakeskkonda meenutavas ravikeskkonnas. Näiteks võib kõrge suitsiidiriskiga või raske depressiooniga patsient vajada intensiivset statsionaarset ravi, kuid tema keskkonna- ja turvalisusvajadus võib erineda patsiendist, kelle seisundiga kaasneb väljendunud agressiivsus või oht teistele.
Eraldi tunnusena tuleb arvestada hospitaliseerimise iseloomu – kas tegemist on erakorralise või plaanilise hospitaliseerimisega. Erakorraliselt hospitaliseeritud patsient vajab sageli esmalt kiiret hindamist, seisundi stabiliseerimist ja ravivajaduse täpsustamist, samas kui plaanilise hospitaliseerimise korral on ravi eesmärk, kestus ja vajalik ravikeskkond enamasti eelnevalt määratletavad. Erakorraline hospitaliseerimine ei tähenda siiski automaatselt vajadust kõige kõrgema turvalisusastmega ravikeskkonna järele.
Seetõttu peaks tulevase psühhiaatriakliiniku statsionaarne struktuur olema kavandatud erineva intensiivsuse ja turvalisusastmega ravirežiimide, mitte ainult akuut- ja üldpsühhiaatria jaotuse alusel. Ruumilahendus peab võimaldama patsiendi paigutamist tema hetke seisundile ja riskiprofiilile vastavasse ravikeskkonda ning vajaduse korral ravirežiimi muutmist ilma põhjendamatu üleviimiseta ühest struktuuriüksusest teise. Selline korraldus võimaldab kasutada nii personali kui ka ravipindu paindlikumalt ning toetab patsiendile võimalikult väheste piirangutega, kuid tema seisundile piisavalt turvalise ravi osutamist.
Ruumi- ja voodifondi planeerimisel on põhjendatud osa statsionaarsete kohtade kavandamine paindlike, ümberprofileeritavate moodulitena, millele ei anta projekteerimise ajal püsivat diagnoosipõhist funktsiooni. Selliseid mooduleid saab vajaduse järgi kasutada akuutravi lisavooditena, üld- või eakate psühhiaatrias, sõltuvusravis, patsientide eraldamisel turvalisuse või infektsioonikontrolli tõttu ning tulevikus tekkivate uute raviprogrammide jaoks. Paindlikkus vähendab riski, et hoone funktsionaalne struktuur muutub teenusevajaduste muutudes piiravaks.
4. [bookmark: _Toc236317016][bookmark: _Toc236317961][bookmark: _Toc237249295]Tervishoiutöötajate vajadus
Psühhiaatrilise abi areng eeldab järjest enam multidistsiplinaarset ja meeskonnapõhist töökorraldust, milles psühhiaatri kõrval on iseseisev ja kasvav roll vaimse tervise õel, kliinilisel psühholoogil, sotsiaaltöötajal või juhtumikorraldajal, tegevusjuhendajal ning teistel patsiendi ravivajadusest tulenevatel spetsialistidel. Tööjõuvajaduse kasv ei tulene seega üksnes teenuste mahu suurenemisest, vaid ka muutusest teenuste sisus ja tööjaotuses. 

4.1. Arstid
Psühhiaatrite vajadus suureneb prognoosi kohaselt 37 ametikohalt 2025. aastal 47 ametikohani 2050. aastal ehk ligikaudu 27%. Kasv on seotud nii statsionaarse kui ka ambulatoorse ravivajaduse suurenemise, erakorralise psühhiaatrilise abi tagamise ning kõrgema etapi ja spetsialiseeritud raviteenuste arenguga.
Arstide töökorralduse prognoosimisel tuleb eraldi arvestada ööpäevaringse ja päevase valve tagamiseks vajaliku ressursiga. Ambulatoorses ravis on arstide vajaduse kasv võrreldes teiste kutserühmadega mõõdukam, sest osa patsiendi jälgimisest ja raviteekonna korraldamisest on võimalik teha meeskonnapõhiselt ning laiendada õdede ja teiste spetsialistide iseseisvat rolli.
Ülikoolihaigla funktsioonist tulenevalt tuleb lisaks eriarstidele arvestada residentidega. Psühhiaatriakliinikus viibib pidevalt keskmiselt ligikaudu 17 residenti. Residentide tulevast arvu ei ole otstarbekas siduda jäiga kasvuprognoosiga, kuna see sõltub psühhiaatrite järelkasvuvajadusest ning sellest, millises ulatuses jäävad eriala lõpetanud tööle avalikku tervishoiusüsteemi. Kui suurem osa lõpetanutest suundub väljapoole avalikku tervishoiusüsteemi, suureneb vajadus psühhiaatria residentuuri vastuvõtu ja koolitusmahu kasvatamiseks. 
Tabel 11. Arstide vajadus
	
	2025
	2030
	2040
	2050

	Arstide vajadus kokku
	37
	41
	45
	51,5

	Ööpäevaringne valve
	5
	5
	5
	5

	Teine ööpäevaringne valve
	
	2,5
	2,5
	5

	Statsionaarne töö
	
	
	
	

	Täiskasvanute psühhiaatria
	10
	11
	13
	15

	Lastepsühhiaatria
	4
	4,5
	5
	5,5

	Ambulatoorne töö
	
	
	
	

	Täiskasvanute psühhiaatria
	13
	13
	14
	15

	Lastepsühhiaatria
	5
	5
	6
	6

4.2.Õenduspersonal
Kõige suurem absoluutne tööjõuvajaduse kasv on prognoositud õenduspersonali osas: õdede vajadus suureneb 102 ametikohalt 2025. aastal 146 ametikohani 2050. aastal ehk ligikaudu 43%.
Õenduspersonali vajaduse suurenemine tuleneb nii statsionaarse ravivõimekuse arengust kui ka õe rolli laienemisest ambulatoorses, erakorralises ja päevastatsionaarses ravis. Vaimse tervise õdede iseseisvad vastuvõtud, patsiendi seisundi hindamine ja jälgimine, pikaajaliste raviskeemide korraldamine, perearstikeskustes osutatavad teenused ning protseduuri- ja neuromodulatsioonravi areng suurendavad õenduspersonali osakaalu teenuste osutamisel.
Erakorralise psühhiaatrilise vastuvõtu arendamisel suureneb samuti õe roll patsiendi esmasel hindamisel, jälgimisel ja edasise ravivajaduse määratlemisel. Statsionaarses ravis sõltub õenduspersonali vajadus lisaks voodikohtade arvule patsientide ravirežiimist, jälgimisvajadusest ja riskiprofiilist. Seetõttu ei ole tuleviku personalivajaduse määramisel piisav lähtuda üksnes voodikohtade arvust. 
Tabel 12. Õdede vajadus
	Õdede vajadus 
	2025
	2030
	2040
	2050

	Vastuvõtutuba
	5
	10
	10
	10

	Statsionaar
	
	
	
	

	Laste ja noorukite vaimse tervise keskus
	20
	22
	22
	24

	Täiskasvanute osakonnad
	50
	58
	63
	71

	Ambulatoorne töö
	
	
	
	

	Laste ja noorukite vaimse tervise keskus
	7
	8
	9
	11

	Täiskasvanud
	20
	27
	28
	30

	Kokku
	102
	125
	132
	146

4.3.Hoolduspersonal
Hooldajate vajadus suureneb prognoosi kohaselt 54 ametikohalt 69 ametikohani ehk ligikaudu 28%. Hoolduspersonali vajadus on seotud eelkõige statsionaarse ravi mahu, patsientide abivajaduse ning ohutu ravikeskkonna tagamisega.
Psühhiaatrilises statsionaarses ravis sõltub hoolduspersonali vajadus olulisel määral patsientide seisundist ja vajalikust ravirežiimist. Kõrgendatud jälgimis- ja turvalisusvajadusega patsientide puhul on vajalik suurem personali kohalolek sõltumata osakonna voodikohtade arvust. Personali planeerimisel tuleb arvestada ka kliinikus viibiva ja patrulliva turvatöötaja olemasoluga, kelle ülesanded täiendavad, kuid ei asenda tervishoiu- ja hoolduspersonali funktsioone. 

Tabel 13. Hooldajate vajadus
	Hooldajate vajadus
	2025
	2030
	2040
	2050

	Täiskasvanute osakonnad
	36
	41
	44
	47

	Laste osakonnad
	18
	18
	22
	22

	Kokku
	54
	59
	64
	69

4.4.Kliinilised psühholoogid ja teised spetsialistid
Suurem suhteline kasv on prognoositud kliiniliste psühholoogide ja teiste multidistsiplinaarse meeskonna spetsialistide vajaduses. Kliiniliste psühholoogide arv suureneb prognoosi kohaselt 21 ametikohalt 33 ametikohani. Samuti suureneb sotsiaaltöötajate ja juhtumikorraldajate, füsioterapeutide, logopeedide ning tegevusjuhendajate vajadus.
Kasv peegeldab psühhiaatrilise ravi muutumist järjest enam multidistsiplinaarseks ning diagnostiliste, psühhoterapeutiliste, rehabilitatsiooni- ja toimetulekut toetavate sekkumiste osakaalu suurenemist. Ambulatoorse ja päevastatsionaarse ravi areng suurendab vajadust spetsialistide järele, kelle töö võimaldab pakkuda intensiivset ravi ilma ööpäevaringse hospitaliseerimiseta. Samuti suureneb tervishoiu- ja sotsiaalvaldkonna koostöö ning juhtumikorralduse tähtsus pikaajalise ja kompleksse ravivajadusega patsientide käsitluses.
Multidistsiplinaarse töökorraldusega peab kaasnema terapeutiline ravikeskkond. Funktsionaalses ruumiprogrammis tuleb ette näha võimalused individuaal- ja grupipsühhoteraapiaks, peretööks ja psühhoedukatsiooniks, tegevusteraapiaks, igapäevaoskuste harjutamiseks, liikumis- ja füsioteraapiaks ning rahunemis- ja sensoorseteks tegevusteks. Vajalikud on turvalised õuealad ning tingimused lähedaste kaasamiseks; laste ja noorukite ravis tuleb arvestada ka vanema haiglas viibimise võimalusega, kui see on raviprotsessi seisukohalt vajalik.
Tabel 14. Tugipersonali vajadus
	Tugipersonali vajadus
	2025
	2030
	2040
	2050

	Kliinilised psühholoogid kokku
	21
	24
	28
	33

	Kliinilised psühholoogid täiskasvanute osakondades
	12
	14
	16
	18

	Kliinilised psühholoogid laste osakondades
	9
	10
	12
	15

	Logopeedid
	1,25
	1,5
	1,5
	2

	Füsioterapeudid
	3
	3
	4
	5

	Sotsiaaltöötajad/juhtumikorraldajad
	5
	6
	7
	8

	Tegevusjuhendajad
	9
	10
	10
	11



Allikas: Tartu Ülikooli Kliinikumi psühhiaatriakliinik, 2026
[bookmark: _Toc237249296]4.5.Tööjõuvajaduse koondprognoos
Psühhiaatriakliiniku tööjõuvajadus suureneb perioodil 2025–2050 kõigis peamistes personalirühmades. Arstide vajadus kasvab prognoosi kohaselt 37 ametikohalt 51,5 ametikohani (+39%), õdede vajadus 102 ametikohalt 146 ametikohani (+43%) ning hooldajate vajadus 54 ametikohalt 69 ametikohani (+28%). Samuti suureneb kliiniliste psühholoogide ja teiste multidistsiplinaarse meeskonna spetsialistide vajadus.
Arstide vajaduse kasv on mõõdukas, kuid seotud nii statsionaarse kui ambulatoorse ravi mahu suurenemisega. Lisaks tuleb arvestada residentidega, kelle arv on praeguse hinnangu kohaselt ligikaudu 17 ning sõltub tulevikus psühhiaatrite järelkasvu ja tööjõuturu arengutest.
Tööjõuvajaduse struktuur muutub koos teenusemudeliga. Kasv tuleb diagnostikat, psühhoteraapiat, rehabilitatsiooni, juhtumikorraldust ja patsiendi toimetulekut toetavate spetsialistide hulgas. See võimaldab osutada suuremat osa ravist patsiendi seisundile vastava intensiivsusega ning kasutada ööpäevaringset statsionaarset ravi eelkõige juhtudel, kus see on patsiendi seisundist tulenevalt vajalik.
Teenusemudeli arendamisel tuleb arvestada ka mobiilsete kriisi- ja intensiivse kogukonnaravi meeskondadega, kes saavad toetada patsienti kodus, hooldekodus või vahetult pärast haiglast lahkumist ning aidata vältida põhjendamatuid hospitaliseerimisi. Ülikoolihaigla spetsialiseeritud kompetentsi on otstarbekas korraldada raviteekondadena üle ambulatoorse, päeva- ja statsionaarse ravi, näiteks psühhooside, meeleolu- ja ärevushäirete, suitsiidiennetuse, söömishäirete, sõltuvushäirete, neuropsühhiaatria ja raviresistentsete häirete valdkonnas.
[bookmark: _Toc236317962][bookmark: _Toc236317018][bookmark: _Toc237249297]Kokkuvõte
Tartu Ülikooli Kliinikumi psühhiaatriakliinik on piirkondliku ülikoolihaigla koosseisus tegutsev kõrgema etapi psühhiaatrilise abi osutaja, kelle vastutus hõlmab nii piirkondlikku kui ka mitmete spetsialiseeritud teenuste puhul üleriigilist ravivajadust. Kliinikus osutatakse ambulatoorset, päevastatsionaarset, erakorralist ja statsionaarset psühhiaatrilist ravi lastele, noorukitele ja täiskasvanutele ning spetsialiseeritud ravi sõltuvus-, söömis- ja unehäirete korral. Kliiniku ülesannete hulka kuuluvad ülikoolihaigla funktsioonist tulenevalt ka õppe-, teadus- ja arendustegevus.
Rahvastikuprognoosi kohaselt väheneb kliiniku vastutuspiirkonna elanike koguarv aastani 2050, kuid rahvastiku vähenemine ei tähenda samaväärset psühhiaatrilise abi vajaduse vähenemist. Teenusevajadust mõjutavad elanikkonna vananemine, vaimse tervise probleemide suurenev käsitlus tervishoius, erakorralise ja kõrgema etapi psühhiaatrilise abi koondumine piirkondlikku haiglasse ning psühhiaatrilise ravi võimaluste laienemine. Haiglavõrgu arengusuunad aastaks 2040 rõhutavad samuti kvaliteetse ja kättesaadava eriarstiabi ning esmatasandi tervishoiu- ja sotsiaalteenustega integreeritud haiglavõrgu arendamist. Tartu Ülikooli Kliinikum on haiglavõrgus määratletud piirkondliku haiglana. 
Psühhiaatrilise ravi arengus suureneb ambulatoorsete ja päevastatsionaarsete teenuste osakaal ning eri ravivormide omavaheline integreeritus. Ambulatoorsete teenuste areng võimaldab suuremat osa ravist osutada patsiendile võimalikult kodu lähedal. Päevastatsionaarne ravi kujuneb oluliseks vaheastmeks ambulatoorse ja ööpäevaringse statsionaarse ravi vahel, võimaldades pakkuda intensiivset psühhoteraapiat, neuromodulatsioon- ja teisi protseduuripõhiseid ravimeetodeid ning pikaajalist jälgimist patsientidele, kes ei vaja ööpäevaringset hospitaliseerimist. Senine päevastatsionaarse ravi vajadus on olnud suuresti katmata eelkõige sobivate ruumide puudumise tõttu.
Statsionaarse ravi vajadus säilib ka ambulatoorsete ja päevastatsionaarsete teenuste arenedes. Statsionaarset ravi vajavad jätkuvalt raske psüühilise seisundi, kõrge suitsiidiriski, teistele ohtliku käitumise või ööpäevaringse jälgimisvajadusega patsiendid. Tuleviku statsionaarse ravi korraldamisel on otstarbekas lähtuda senisest enam patsiendi seisundi raskusest, riskiprofiilist, vajalikust ravirežiimist ning hospitaliseerimise erakorralisest või plaanilisest iseloomust. Senine jaotus akuut- ja üldpsühhiaatriaks ei pruugi tulevikus piisavalt kirjeldada patsientide tegelikku ravivajadust, kuna mõlemas ravitakse raske seisundiga ning ka tahtest olenematul ravil viibivaid patsiente. Erinevus seisneb eelkõige vajalikus turvalisusastmes, jälgimisintensiivsuses, personaliressursis ja ravikeskkonnas.
Teenuste mahu ja sisu muutumine toob kaasa ka tööjõuvajaduse suurenemise ja selle struktuuri muutumise. Aastani 2050 suureneb prognoosi kohaselt töötajaskond 90 inimese võrra. Tuleviku psühhiaatriline abi põhineb järjest enam multidistsiplinaarsel ja meeskonnapõhisel töökorraldusel, kus eri spetsialistide pädevusi kasutatakse vastavalt patsiendi ravivajadusele.
Käesolevas funktsionaalse arengukava I etapis esitatud analüüs näitab, et psühhiaatriakliiniku tulevikuareng eeldab samaaegselt ambulatoorse, päevastatsionaarse, erakorralise ja statsionaarse ravivõimekuse arendamist. Teenuste arengut ei ole otstarbekas käsitleda üksikute ravivormide asendamisena, vaid omavahel seotud tervikuna, milles patsiendile valitakse tema seisundile vastav ja võimalikult vähese ressursimahukusega piisav ravivorm. Ööpäevaringne haiglaravi peab olema kasutatav eelkõige patsientidele, kelle seisund seda tegelikult nõuab.
Aastaks 2050 kavandatav psühhiaatriakliinik ei peaks olema üksnes suurem versioon tänasest statsionaarsest haiglast, vaid integreeritud regionaalne vaimse tervise keskus. Selle keskmes on 24/7 kriisi- ja hindamisvõimekus, erineva intensiivsusega ambulatoorne ja päevastatsionaarne ravi, mobiilsed teenused, paindlikult ümberprofileeritav statsionaar ning ülikoolihaiglale omased spetsialiseeritud kompetentsid. Taristu ja töökorraldus peavad võimaldama patsiendil liikuda ravivormide vahel sujuvalt ning saada alati võimalikult vähe piiravat, kuid tema seisundile piisavalt intensiivset ja turvalist ravi.
Prognoositavad teenusemahud, uute ravimeetodite kasutuselevõtt, erineva intensiivsusega ravirežiimide vajadus ning multidistsiplinaarse meeskonna suurenemine eeldavad psühhiaatriakliinikule kaasaegset, turvalist ja paindlikult kasutatavat taristut. Teenuste funktsionaalne korraldus, üksuste omavahelised seosed ning nendest tulenev täpsem ruumivajadus käsitletakse funktsionaalse arengukava II etapis.

